EkBass/fiwiki-20250220-pages-articles huggingface dataset:
Thiniittikausi

Thiniittikausi (tunnetaan myös nimillä varhaisdynastinen kausi ja haukkakuninkaitten aika) oli muinaisen Egyptin historiassa kausi, jolloin maan pääkaupunkina toimivat Ylä-Egyptissä sijainneet Thinis ja Memfis. Kausi alkoi Narmerin tai hänen seuraajansa Horus Ahan yhdistettyä Egyptin noin 3050 eaa. Eräissä paljon myöhäisemmissä lähteissä Egyptin yhdistäjinä mainitaan Menes, joka todennäköisesti kuitenkin oli sama henkilö kuin jompikumpi edellisistä. Faaraon vallan alle vasta-alistetut alueet kapinoivat. Valtataistelut loppuivat viimeistään kauden viimeisen faaraon, voimakkaan Khasekhemuin hallitessa maata. ==Thiniittikausi== Luultavasti Narmer yhdisti Egyptin, ja häntä seurasi Horus Aha. Valtakunnan kaksijakoisuus näkyi kaikessa. Ensimmäisen dynastian kuninkaat kruunattiin Memfisissä Ala-Egyptin punaisella kruunulla, ja Hierakonpoliksessa (Thinisissä) Ylä-Egyptin valkoisella kruunulla. Kuninkaalla oli sekä Ylä- ja Ala-Egyptin visiirit ja näiden alaiset Valkoinen ja Punainen talo. Kuninkaan hautoja oli kaksi, Ala-Egyptin Memfisin ja Ylä-Egyptin Abydoksen haudat. Faaraoiden kuollessa palvelusväkeä uhrattiin mukana, mistä tavasta luovuttiin 1. dynastian viimeisen kuninkaan Horus Kan hallitessa maata. Horus Ka ympäröi ensimmäistä kertaa hautansa savitiilillä. 2\. dynastia oli hajanainen, koska pohjoinen ja etelä, "Horus ja Seth", taistelivat vallasta. Tältä ajalta on löydetty vain kaksi kuningashautaa, muut on ehkä tuhottu tarkoituksella sisällissodassa. 2. dynastian viimeinen kuningas Horus Seteh Khasekhemui rakennutti suuren haudan Abydokseen. Luokka:Muinaisen Egyptin historia
Poika nimeltä Päivi

Poika nimeltä Päivi on Gösta Sundqvistin sanoittama ja säveltämä Leevi and the Leavings -yhtyeen kappale ja single vuodelta 1985. Singlen B-puolella on kappale ”Hannu ja Kerttu”. ”Poika nimeltä Päivi” on albumin Raha ja rakkaus (1985) avausraita. Kappale esitettiin televisiossa vuonna 1985 Hittimittari- ohjelmassa. Äänestyksessä se sijoittui neljänneksi. Ohjelman juontaja Timo T. A. Mikkonen esitteli kappaleen yleisölle seuraavasti: Nuorgam-verkkomedian diskografia-artikkelissa kappaletta kutsuttiin yhtyeen avaukseksi ”synapop- kentällä”, ja sen sanottiin käsittelevän ”julkaisuajankohtaansa nähden huomattavan rohkeaa aihetta”. Saman julkaisun Leevi and the Leavings top 40 -listauksessa kappale sijoittui 7. sijalle. Toimittaja Markus Hilden kutsui sitä yhtyeen koskettavimmaksi kappaleeksi, sillä siinä ”haetaan hyväksyntää sille tunteelle, että on syntynyt väärään sukupuoleen”. Hänen mukaansa yhtyeen kappaleissa tullaan harvoin niin ”rohkeasti lähelle ihmisen perusminuutta”. Ilta-Sanomien haastattelussa toukokuussa 1985 Sundqvist kertoi, että ei haluaisi olla mikään ”homodiskon guest star” ja että Raha ja rakkaus -albumin tarinat eivät kerro hänestä. ”Olen tehnyt sanoitukset kuin toimittajan teksteiksi; kertomaan, ei tuputtamaan”, hän jatkoi. ”Poika nimeltä Päivi” -kappaletta Sundqvist kuvasi seuraavasti: Mariska on esittänyt kappaleen tribuuttialbumilla Melkein vieraissa – Tribuutti Leevi and the Leavingsille (2007). Jonna Geagea puolestaan esitti kappaleesta version Malja Göstalle -muistokonsertissa vuonna 2004. Vuonna 2015 Irina Björklund levytti kappaleesta ranskankielisen sovituksen nimeltä ”Une fille nommée Jean-Pierre”. Hänen sovituksessaan lauletaan tytöstä nimeltä Jean-Pierre. == Lähteet == Luokka:Leevi and the Leavingsin kappaleet Luokka:Vuoden 1985 kappaleet
Luettelo Egyptin dynastioista

Tämä on muinaisen Egyptin dynastioiden luettelo. Dynastia on hallitsijasuku, Egyptin tapauksessa faaraosuku. ==Egyptin esidynastinen kausi== *Egyptin protodynastinen kausi ==Varhaisdynastinen kausi== :Varhaisdynastinen kausi käsittää dynastiat 1 ja 2. *Egyptin dynastia 1 *Egyptin dynastia 2 ==Egyptin vanha valtakunta== :Egyptin vanha valtakunta oli dynastioiden 3–6 aikana. *Egyptin dynastia 3 *Egyptin dynastia 4 *Egyptin dynastia 5 *Egyptin dynastia 6 ==Ensimmäinen välikausi== :Egyptin ensimmäinen välikausi oli dynastioiden 7–10 aikana. *Egyptin dynastia 7 *Egyptin dynastia 8 *Egyptin dynastia 9 *Egyptin dynastia 10 ==Egyptin keskivaltakunta== :Egyptin keskivaltakunta hallitsi maata dynastioiden 11–13 ajan. *Egyptin dynastia 11 *Egyptin dynastia 12 *Egyptin dynastia 13 ==Toinen välikausi== :Egyptin toinen välikausi dynastioiden 14–17 vallitessa. *Egyptin dynastia 14 *Egyptin dynastia 15 *Abydoksen dynastia *Egyptin dynastia 16 *Egyptin dynastia 17 ==Egyptin uusi valtakunta== :Egyptin uusi valtakunta oli dynastioiden 18–20 vallitessa. *Egyptin dynastia 18 *Egyptin dynastia 19 *Egyptin dynastia 20 ==Kolmas välikausi== :Egyptin kolmas välikausi oli dynastioiden 21–25 hallitessa. *Egyptin dynastia 21 **Theban Amonin ylipapit *Egyptin dynastia 22 *Egyptin dynastia 23 *Egyptin dynastia 24 *Egyptin dynastia 25 ==Egyptin myöhäiskausi== :Egyptin myöhäiskausi: dynastiat 26–31 *Egyptin dynastia 26 *Egyptin dynastia 27 (Persian ensimmäinen valtakausi Egyptissä) *Egyptin dynastia 28 *Egyptin dynastia 29 *Egyptin dynastia 30 *Egyptin dynastia 31 (Persian toinen valtakausi Egyptissä) ==Egyptin hellenistinen aika== *Ptolemaiosten dynastia == Katso myös == * Muinainen Egypti * Luettelo Egyptin faaraoista Egyptin dynastiat Luokka:Muinaisen Egyptin dynastiat dynastiat
Ohio Wesleyan University

Ohio Wesleyan University (OWU) (suomeksi joskus ”wesleyläinen yliopisto”)Tietosanakirja, 1909–1922, osa 2, palsta 220 on yhdysvaltalainen vuonna 1842 perustettu liberal arts college Delawaressa, Ohion osavaltiossa. Yliopistoksi sitä ei nimestään huolimatta voi lukea, koska se tarjoaa vain bachelor-tason tutkintoja. Metodistikirkon perustajan John Wesleyn mukaan nimetyn korkeakoulun nykyinen rehtori on Rock Jones. Ennen häntä oppilaitoksella on ollut 15 rehtoria, mukaanlukematta väliaikaisia rehtoreita. == Rehtorit == * Edward Thomson (1842–1860) * Frederick Merrick (1860–1873) * Charles H. Payne (1876–1888) * James Whitford Bashford (1889–1904) * Herbert George Welch (1905–1916) * John W. Hoffman (1916–1928) * Edmund D. Soper (1928–1938) * Herbert John Burgstahler (1939–1947) * Arthur Sherwood Flemming (1948–1953, 1957–1958) * David Lockmiller (1959–1961) * Elden T. Smith (1962–1968) * Thomas E. Wenzlau (1969–1984) * David Warren (1984–1993) * Thomas Courtice (1994–2004) * Mark Huddleston (2004–2007) * Rock Jones (2008–) === Sijaisrehtorit === * Lorenzo D. McCabe (1873–1876) * William F. Whitlock (1888–1889) * Edward L. Rice (1938–1939) * Clarence E. Ficken (1947–1948, 1953–1955) * Frank J. Poutin (1955–1957) * George W. Burns (1958–1959) * Robert Lisensky (1968–1969) * William C. Louthan (1993–1994) * David Robbins (2007–2008) === Naisten yliopiston rehtorit === Wesleyan Universityssa oli vuosina 1855–1877 erikseen yliopisto naisille. Sillä oli sinä aikana kolme rehtoria: * Oran Faville (1853–1855) * Nathaniel Clark Burt (1868–1870) * William Richardson (1873–1877) ==Lähteet== == Aiheesta muualla == Luokka:Ohion yliopistot ja korkeakoulut Luokka:Metodistiset oppilaitokset Luokka:Yhdysvaltalaiset kristilliset oppilaitokset
Sotkat

Sotkat (Aythya) ovat sorsien suku, johon kuuluu kaksitoista sukeltajasorsalajia. Sotkien pyrstö on uidessa etuselkää matalammalla. Lentoon lähtiessään sotkat räpistelevät aluksi vedenpintaa pitkin. Suomessa esiintyvät: Aythya ferina (Marek Szczepanek).jpg|Punasotka - Aythya ferina Tufted.duck.arp.500pix.jpg|Tukkasotka - Aythya fuligula GreaterScaup23.jpg|Lapasotka - Aythya marila Muualla esiintyvät: *Isopunasotka - Aythya valisineria *Amerikanpunasotka - Aythya americana *Amerikantukkasotka - Aythya collaris *Ruskosotka - Aythya nyroca *Madagaskarinsotka - Aythya innotata *Pikkulapasotka - Aythya affinis *Australiansotka - Aythya australis *Kiinansotka - Aythya baeri *Uudenseelanninsotka - Aythya novaeseelandiae ==Lähteet== *
Tommi Soidinmäki

Tommi Matti Kristian Soidinmäki (s. 26. maaliskuuta 1983 Pylkönmäki) on suomalainen laulaja, joka valittiin tangokuninkaaksi Seinäjoen Tangomarkkinoilla vuonna 2004. Soidinmäeltä on julkaistu seitsemän pitkäsoittoa. Soidinmäki solmi keväällä 2017 levytyssopimuksen Universal Musicin kanssa ja aloitti samalla musiikillisen yhteistyön Maki Kolehmaisen kanssa. Hänen seitsemäs albuminsa Päivä jälkeen sen julkaistiin kesällä 2018 Seinäjoen Tangomarkkinoiden yhteydessä. Keikkojen ja konserttien lisäksi Soidinmäki on esiintynyt myös teatterissa ja musikaaleissa. Kesällä 2016 hänet nähtiin Helsingissä Taivallahden teatterissa Rosvo-Roopen pääroolissa. Vuonna 2017 Soidinmäki esiintyi pääroolissa näytelmissä Tauno & Ansa, Nuori mylläri sekä Hei sir, saako soittaa?. Soidinmäki avioitui vuonna 2014, ja pari asuu Jyväskylässä. Hän on suunnitellut myös koruja ja vaatteita. == Diskografia == === Albumit === * * * *Matkalla (2010) * *Yhdeksäs elämä (2014) *Päivä jälkeen sen (2018) === EP:t === * Yöhön valkoiseen (2011) == Lähteet == == Aiheesta muualla == * Viralliset sivut Luokka:Tangokuninkaat Luokka:Vuonna 1983 syntyneet Luokka:Elävät henkilöt
Jouni Keronen

thumb|Jouni Keronen Jouni Keronen (s. 17. tammikuuta 1969 Tampere) on suomalainen laulaja ja vuoden 1998 tangokuningas. Vuonna 1993 tangoprinssiksi valittu Keronen nousi tangokuninkaaksi kuningattarenaan Kirsi Ranto. Vuonna 1999 hän julkaisi ensimmäisen levynsä, joka sisälsi muun muassa Vexi Salmen ja Kassu Halosen tekemiä kappaleita. Levyllä oli myös kaksi Kerosen itse säveltämää kappaletta. Hän oli samana vuonna Emma-ehdokkaana vuoden miessolistitulokkaan palkinnon saajaksi. Keronen on tangokuningatar Johanna Debreczenin serkku. Hänen kanssa Keronen on levyttänyt kappaleen "Lumenvalkeaa", joka on Janne Salkolahden säveltämä ja Kerosen sekä Anette Ekholmin sanoittama. Keronen on tehnyt myös Johanna Debreczenin Lanteet kertovat sen -levylle kappaleen "Et silti kyyneleitä nää". Serkukset ovat myös esiintyneet yhdessä. Tällä hetkellä Kerosen taustayhtye on Keidas. Keronen keikkailee trubaduurina ja tekee noin 170–180 keikkaa vuodessa. Hän on kolmen lapsen isä ja asuu Toijalassa. ==Lähteet== ==Aiheesta muualla== *Jouni Keronen MagnumLiven sivuilla *Jouni Kerosen Facebook-sivut * Luokka:Suomalaiset iskelmälaulajat Luokka:Suomalaiset lauluntekijät Luokka:Tangokuninkaat Luokka:Vuonna 1969 syntyneet Luokka:Elävät henkilöt
Pekka Laakso

Pekka Laakso on suomalainen harmonikansoittaja. Vuonna 1995 hän voitti Kultainen Harmonikka -kilpailun.Laakson esittely Salon Seudun Sanomissa 2003. Web Archive 27.9.2007. Laakso on suorittanut vuonna 2000 musiikin maisteritutkinnon musiikkikasvatuksen koulutusohjelmassa Sibelius-Akatemiassa ja täydentänyt opintojaan vuonna 2006 tehdyllä toisella maisteritutkinnolla Sibelius-Akatemian laulumusiikin koulutusohjelmassa. == Aiheesta muualla == Luokka:Suomalaiset harmonikansoittajat Luokka:Syntymävuosi puuttuu Luokka:Elävät henkilöt
Triglyseridi

Triglyseridit eli varsinaiset rasvat muodostuvat yhdestä glyserolimolekyylistä sekä siihen esteröityneistä kolmesta rasvahappoketjusta. Ne ovat elimistön tärkein energian varastomuoto ja osa niistä varastoidaan rasvakudoksen rasvasolujen rasvapisaroihin. Triglyseridit kiertävät veressä ja erityisesti lihassolut pilkkovat niitä ja hyödyntävät energianlähteenä. Ravinnosta on saatava tietty määrä rasvaa, jotta välttämättömiä rasvahappoja ja rasvaliukoisia vitamiineja saataisiin tarpeeksi. Vitamiinit imeytyvät suolesta vain yhdessä rasvojen kanssa ja välttämättömiä rasvahappoja elimistö ei pysty itse syntetisoimaan. Verenkierrossa triglyseridit kulkevat yhdessä fosfolipidien ja kolesterolin kanssa lipoproteiineissa, joita ovat muun muassa kylomikronit, VLDL (very low density lipoprotein), LDL (low density lipoprotein) ja HDL (high density lipoprotein). Veren kohonnut triglyseridipitoisuus saattaa aiheuttaa pitkään jatkuessaan sydän- ja verisuonitauteja. Vyötärölihavuuteen tai runsaaseen alkoholin käyttöön liittyvä maksan rasva-aineenvaihdunnan häiriöt, runsas nopeiden hiilihydraattien nauttiminen ja huonossa tasapainossa oleva diabetes nostavat veren triglyseridin paastoarvoja. Veren triglyseridipitoisuutta mitataan triglyseridiarvona. Triglyseridiarvo voi nousta tilapäisesti aterian aikana. Optimi triglyseridiarvolle on paastonäytteenä alle 1,7 mmol/l ja ilman paastoa 2,0 mmol/l. == Lähteet == == Aiheesta muualla == *Terveyskirjasto, Lääkärikirja Duodecim, Pertti Mustajoki, 29.1.2009: Veren triglyseridit (rasvat) Luokka:Lipidit Luokka:Seulonnan keskeiset artikkelit
Egyptin toinen välikausi

Toinen välikausi oli ajanjakso muinaisen Egyptin historiassa noin vuosina 1650 eaa. – 1554 eaa.Raija Mattila, Jaakko Hämeen-Anttila ja Kaj Öhrnberg: Suuret jokilaaksot. Teoksessa Maailmanhistorian pikkujättiläinen. WSOY 2002. s. 39. Aasialaisia paimentolaisia, hyksoja oli vähitellen alkanut jo keskivaltakunnan aikana muuttaa Niilin suistolle asumaan. Amenemhat I rakensi muurit kontrolloimaan muuttoliikettä, mutta 13. dynastian aikana rajan vartiointi oli laiminlyöty ja aasialaistuminen jatkui. Keskushallinto heikkeni, ja 13. ja 14. dynastioiden sortuessa hyksot perustivat omat dynastiansa. Hyksojen pääkaupunki oli Avaris ja sieltä käsin he vaikuttavat hallinneen maata mahdollisimman egyptiläiseen tapaan. Thebassa hallinneen 17. dynastian faarao Kamose aloitti laajat taistelut hyksoja vastaan ja ne jatkuivat vielä hänen veljensä Ahmosen aikana. Abydoksessa Ylä-Egyptissä Niilin länsirannalla sijainnutta aluetta hallitsi 15. ja 16. dynastian aikana mahdollisesti puolen vuosisadan ajan dynastia, jonka olemassaolosta esitettiin teoria vasta vuonna 1997. == Toinen välikausi fiktiossa == Brittiläisen kirjailijan Wilbur Smithin historiallinen romaani Niilin noita kertoo toisen välikauden Egyptistä. Se on romaanin Joen jumala jatko-osa vuodelta 1993. == Katso myös == * Sotavaunut Egyptissä == Lähteet == Luokka:Muinaisen Egyptin historia
Visakoivu

Visakoivu (Betula pendula var. carelica) on koivun, tavallisesti rauduskoivun mutaatiosta johtuva muunnos. Se on matala, joskus vain pensasmainen koivu. Sen runko on pahkainen. Myös hieskoivulla on tavattu visautumista, mutta se on paljon harvinaisempaa. == Kuvaus == Sen runko on muhkurainen ja tyvikaarna on tummaa ja uurtunutta. Puun runko on usein kaartunut, väärä tai pensasmainen, mutta se voi olla myös suorarunkoinen; korkeus on 5–15 metriä. Visakoivun puun väri on kellertävä, vuosilustot kiertyvät ja aaltoilevat. Puun sisään jää usein kuorta joka muodostaa ruskeita täpliä ja juovia. Siksi puuaines on kaunista ja haluttua. == Kasvatus == Visakoivua kasvatetaan ravinnepitoisilla metsämailla, esimerkiksi lehdoissa, ja peltomailla, jotka ovat hietaa tai multaa. Kasvupaikoiksi evät sovellu turve-, savi- ja hiesumaat. Visakoivun taimista vain noin puolet kasvaa visakoivuiksi ja lopuista kasvaa tavallisia rauduskoivuja; periytyminen on hieman monimutkaista. Tämän vuoksi visakoivua lisätään myös suvuttomasti. Visautumisen ensimerkkejä ovat rungossa ilmenevät pahkat, pullistumat ja juomut. Visakoivikko vaatii huolellista ja ammattitaitoista hoitoa, etupäässä oksien valikoivaa leikkaamista laadukkaan tyvitukin kasvun edistämiseksi. Visakoivu on ainoa puulaji, josta maksetaan Suomessa kilohinnan mukaan, ja se on Suomen arvokkain koivulaji. == Levinneisyys == Visakoivua esiintyy luontaisesti vain Euroopassa: Skandinaviassa, Karjalassa, Baltiassa ja Valko-Venäjällä. Luontaisesti kasvavat visakoivut ovat harvinaisia. Suomessa sitä esiintyy Etelä-Suomessa Jyväskylän korkeudelle asti luontaisesti. Sitä voidaan viljellä koko Suomen alueella. Pohjoisessa sen kasvupaikan kuitenkin pitää olla suojainen. Tunturi- Lapissa se ei menesty. == Visatyyppejä == * paukuravisa * kaulavisa * juomuvisa * rengasvisa * oksavisa Lähde: == Lähteet == == Kirjallisuutta == * == Aiheesta muualla == * * Luokka:Rauduskoivu
The Bodyguard (albumi)

The Bodyguard on samannimistä elokuvaa varten levytetty soundtrack-albumi, joka julkaistiin 17. marraskuuta 1992. Sitä pidetään yleisesti Whitney Houstonin albumina, sillä suurin osa sen kappaleista ovat hänen esittämiään. Houston myös toimi albumin toisena tuottajana Clive Davisin kanssa. Soundtrack voitti Grammy-palkinnon vuoden albumin kategoriassa, ja se myi maailmanlaajuisesti yli 45 miljoonaa kappaletta. Se on maailman myydyin soundtrack, sekä myös maailman myydyin naisartistin albumi. Suomessa albumia myytiin yli 56 000 kappaletta.Musiikkituottajat – Tilastot – Kulta- ja platinalevyt == Hitit == Albumi tunnetaan parhaiten Whitney Houstonin esittämästä kappaleesta ”I Will Always Love You”, joka on uudelleentulkinta Dolly Partonin kappaleesta. Kappale vietti 14 viikkoa Yhdysvaltain singlelistan ensimmäisellä sijalla. Muita hittejä olivat ”I Have Nothing”, ”I'm Every Woman”, ”Run To You” ja ”Queen of the Night”, kaikki Houstonin esittämiä. == Kappalelista == == Lähteet == Luokka:Vuoden 1992 soundtrackit Luokka:Whitney Houstonin albumit
Jari (joki)

thumb|Jari Jari on joki Brasilian pohjoisosissa. Se saa alkunsa Tumuc-Humacin vuorilta läheltä Surinamen rajaa ja virtaa pääosin kaakkoon kohti Amazon- jokea. Jarin pituus on 560 kilometriä ja sen alajuoksu on liikennekelpoinen. Jari on Parán ja Amapán osavaltioiden välinen rajajoki. Yhdysvaltalainen laivanvarustaja ja miljonääri Daniel K. Ludwig (1897–1992) perusti vuonna 1967 Jarin varrelle paperitehtaan tarkoituksenaan aloittaa laajamittainen paperintuotanto Brasiliassa. Hanke epäonnistui ja Ludwig luopui siitä vuonna 1981. Tehdas siirtyi uusille omistajille. thumb|left|Selluloosatehdas Jarin varrella. Kuva vuodelta 1995. == Lähteet == == Aiheesta muualla == Luokka:Brasilian joet Luokka:Amazonin vesistö
Hevoshullu

Hevoshullu (epämuodollisesti usein HH) on lasten ja nuorten hevosaiheinen lehti. Se on ruotsalaisen Min Hästin sisarlehti. Lehden julkaisija on Egmont Kustannus, ja siitä ilmestyy 26 numeroa vuodessa. Hevoshullussa on vakiopalstoja (Kysy hevosista, Tallinseinä ym.) sekä hevosaiheisia sarjakuvia, tieto- ja viihdeartikkeleita, kilpailuja ja pääosin lukijoiden kirjoittamia novelleja. Myös hevosaiheisia julisteita julkaistaan. Hevoshullussa on 1970-luvulta saakka seikkaillut vakituisesti Lena Furbergin luoma sarjakuvahahmo Polle – maailman monin poni. Lehdessä on vuosien varrella julkaistu monia lyhyitä ja pitkiä jatkosarjoja, tunnetuimpina kenties oikeiden ruotsalaisten yksityistallien tapahtumiin perustuvat 1970–1980-luvun Niemelän tytöt (Ola ja Ylva Ericson) sekä 1996 alkanut Tuuvan talli (Lena Furberg). Hevoshullun alkuaikoina 1970-luvulla sarjakuvia piirsi muiden muassa Veikko Savolainen, tutummin Joonas (sarjoja muiden muassa Hirnu, Tallin Jengi, Annika ja Sirkus Napoleon). Hevoshullun sarjakuvat ovat kuitenkin pääosin olleet ruotsalaisia, piirtäjinä erityisesti Lena Furberg ja Ola Ericson. 1970-luvulta 1990-luvun alkuvuosiin saakka Hevoshulluun tuotti sisältöä myös Ulla-Maija "Uma" Aaltonen, joka piti suosittua Misty vastaa -kysymyspalstaa sekä tarinoi hevosen näkökulmasta nuoresta Minkki-tammasta ja myöhemmin sen veljestä Cappuccinosta. Varsinaisen lehden lisäksi Hevoshullu julkaisee erikseen myytäviä erikoisjulkaisuja, kuten Pollen Parhaat ja Hevoshullun Kesäspesiaali. Myös muunlaista oheismateriaalia kuten julistelehtiä, kalentereita ja jatkosarjakuva-albumeita on vuosien varrella julkaistu. Misty vastaa -kysymyspalstan parhaat palat on koottu kahdeksi Otavan julkaisemaksi kirjaksi, Misty vastaa (1986) ja Oma hevonen (1989). == Aiheesta muualla == * Hevoshullu * Niemelän tytöt -sarjan ruotsalainen esikuvatalli Broknäs Gård Luokka:Suomalaiset nuortenlehdet Luokka:Suomalaiset harrastelehdet Luokka:Hevoset kulttuurissa
Bethel

Bethel () on kaupunki Alaskassa 544 kilometriä Anchoragesta länteen. Vuonna 2006 kaupungin asukasluku oli 6 356http://www.census.gov/popest/cities/tables/SUB-EST2006-04-02.csv (Sarake A22). Bethel on yksi läntisen Alaskan suurimmista kaupungeista. Se on 56:n Yukon-Kuskokwim -jokisuiston alueella olevan kylän ja kaupungin hallinnollinen ja liikenteellinen keskus. Vuoden väestönlaskennassa kaupungin asukkaista oli 61,8 % Amerikan alkuperäiskansoihin kuuluvia pääosin jupik-eskimoita. Alueella asuu liittovaltion tunnustama heimoyhteisö Orutsararmuit Native Council. Kaupungissa on osavaltion omistama Bethelin lentokenttä (IATA: BET, ICAO: PABE). ==Historiaa== Bethel oli alun perin jupikkien perustama kylä, jonka nimi oli Mamterillermiut (joissakin lähteissä muodossa Mumtrekhlogamute), "savustamon ihmiset", läheisen kalansavustamon mukaan. Alaska Commercial Company avasi paikalle kauppa-aseman 1800-luvun loppupuoliskolla. Vuoden 1880 väestönlaskennan mukaan kylän asukasluku oli 41. John Henry Kilbuck nuoremman johdolla herrnhutilaiset perustivat kylään lähetysaseman vuonna 1885. Kilbuck opetteli jupikkien kielen, joka edisti lähetystyötä merkittävällä tavalla. Lähetyssaarnaajat siirsivät Bethelin eroosion vuoksi alkuperäiseltä sijaintipaikaltaan nykyiselle paikalle Kuskokwimjoen länsirannalle. Postikonttori avattiin kylään vuonna 1905. Kaupunkioikeudet Bethel sai vuonna 1957. == Lähteet == ==Aiheesta muualla== *Bethel Google Mapsissa *Bethel TerraServer-USA:ssa Luokka:Alaskan kaupungit
Jouko Launonen

Jouko Ilmari Launonen (s. 3. kesäkuuta 1939 Jyväskylän mlk) on suomalainen pikaluistelija. Launonen voitti ensimmäisen Suomen mestaruutensa vuonna 1963, josta lähtien hän voitti SM-kultaa joka vuonna vuoteen 1968 saakka saavuttaen yhteensä 15 matkavoittoa. Vuoden 1963 EM-kisoissa hän oli yhdestoista ja seuraavan vuoden olympialaisissa Innsbruckissa neljäs 1 500 metrillä. Vuonna 1965 Launonen oli MM-kisoissa johdossa vielä ennen viimeistä lajia, 10 000 metrin luistelua. Siinä hän joutui taipumaan Norjan Per Ivar Moelle ja jäi hopealle. Samana vuonna Launonen valittiin vuoden urheilijaksi. Vuonna 1967 Launonen oli Inzellissä viimeisen kierroksen alkaessa 1 500 metrin maailmanennätystä kolme sekuntia väliajoissa edellä, mutta hän kaatui viimeisellä kierroksella radalle lentäneeseen roskaan. Uusintayrityksessä hän ei enää jaksanut ME-vauhtia, mutta sivusi Suomen ennätystä ajalla 2.06,3. MM- kisoissa hän oli sinä vuonna seitsemäs. Vuonna 1968 hän osallistui EM- kisoihin, joissa oli kolmastoista, ja olympialaisiin, joissa oli parhaalla matkallaan kahdestoista. Nykyisin Kajaanissa asuva Launonen tunnetaan aktiivisena puuhamiehenä erilaisiin urheiluun ja kulttuuriin liittyvien asioiden edistäjänä. Hänen sydäntään lähellä ovat olleet muun muassa matkaluistelurata, Kajaanin Planeetta ry:n toimintaan. == Lähteet == * Kilpakenttien sankarit 2, Tammi 1993, s. 116–117 Luokka:Suomalaiset pikaluistelijat Luokka:Vuonna 1939 syntyneet Luokka:Elävät henkilöt
Päijät-Hämeen liitto

Päijät-Hämeen liitto on Päijät-Hämeen maakunnan kuntien aluehallintoa varten muodostama maakunnan liitto. Toimialaan kuuluu myös maakunnan edunvalvonta sekä erilaiset vapaaehtoiset tehtävät. Se on maakunnan aluekehityksen johtava viranomainen ja vastaa lakisääteisesti seutusuunnittelusta, muun muassa maakuntakaavasta. Liitto hallinnoi myös Päijät-Hämeen pelastuslaitosta. Tehtäviä ohjaavat muun muassa kuntalaki, maankäyttö- ja rakennuslaki. Päijät- Hämeen liittoon kuuluvat Asikkala, Hartola, Heinola, Hollola, Iitti, Kärkölä, Lahti, Orimattila, Padasjoki ja Sysmä. == Lähteet == == Aiheesta muualla == *Päijät-Hämeen liitto Luokka:Päijät-Häme Luokka:Maakuntien liitot
ANZAC-päivä

ANZAC-päivä on Australian ja Uuden-Seelannin joukkojen juhlapäivä. ANZAC (Australian and New Zealand Army Corps) oli australialaisista ja uusiseelantilaisista joukoista ensimmäisessä maailmansodassa kootun armeijakunnan nimi. ANZAC-päivää vietetään 25. huhtikuuta, Gallipolin maihinnousun (1915) alkamisen vuosipäivänä. == Historia == Päivää alettiin virallisesti nimittää ANZAC-päiväksi 1916. 1920-luvulla päivä muodostui veteraanien juhlapäiväksi. == Perinteet == === Australia === Australiassa päivää pidetään merkittävänä kansallisena juhlapäivänä, ja se on kansallinen vapaapäivä. Päivän aikana aamunkoitteessa, jolloin Gallipolin maihinnousu alkoi, pidetään juhlajumalanpalveluksia. Myöhemmin päivällä suurimmissa kaupungeissa sotaveteraanit osallistuvat seremoniallisiin marsseihin. Varsinaisia virallisempia juhlaseremonioita vietetään ympäri maan sotamuistomerkeillä. === Uusi-Seelanti === Uudessa-Seelannissa Anzac-päivä on ollut kansallinen vapaapäivä vuodesta 1921. Juhlallisuuksia vietetään samaan tapaan kuin Australiassa. Sotaveteraanit marssivat aamunkoitteessa sotamuistomerkeille, joilla pidetään lyhyt jumalanpalvelus. Myöhemmin päivällä järjestetään sotilasparaateja, johon myös puolustusvoimat osallistuvat. Paraatit päättyvät muistomerkeille, jossa esitetään puheita ja muistelmia. == Lähteet == Luokka:Australian asevoimat Luokka:Uuden-Seelannin asevoimat Luokka:Australialainen kulttuuri Luokka:Huhtikuun juhlapäivät
Käytännöllinen teologia

Käytännöllinen teologia on akateemisen teologian osa-alue, joka tutkii yksilöiden, yhteisöjen ja yhteiskunnan uskonnollista toimintaa ja muodostaa tästä tieteellistä teoriaa. Käytännöllisen teologian tutkimusintressi on jossain määrin samantapainen kuin uskontotieteessä sillä erotuksella, että uskontotiede on erikoistunut ei-kristillisten uskontojen tutkimukseen. == Oppiaineet == === Helsingin yliopisto === Käytännöllinen teologia jaetaan Helsingin yliopistossa kolmeen disipliiniin eli oppiaineeseen. Näitä ovat * Yleinen käytännöllinen teologia * Kirkkososiologia * Uskontopedagogiikka Yleisen käytännöllisen teologian tyypillisiä osa-alueita ovat esimerkiksi kristillisten pyhien toimitusten, jumalanpalvelusten sekä saarnan ja uskonnollisen viestinnän tutkimus. Niiden lisäksi oppiaineen alaan kuuluu esimerkiksi kirkkoarkkitehtuuri, kristillinen symboliikka, diakonia, kirkkojen organisaatiot ja kirkko-oikeus. Yleinen käytännöllinen teologia käyttää monia metodeja riippuen tutkimuksen luonteesta. Tyypillisiä tutkimusmetodeja ovat haastattelututkimukset sekä tilastolliset monimuuttujatutkimukset. Sen lisäksi uskonnollisen viestinnän ja saarnan tutkimukseen käytetään normaaleja viestintään liittyviä tuktimusmetodeja. Kirkko-oikeuden luonnollinen metodiikka tulee oikeustieteen metodiikasta. Yleisellä käytännöllisellä teologialla on läheinen suhde kirkkohistoriaan ja systemaattiseen teologiaan, joten myös niiden metodeja käytetään usein apuna. Kirkkososiologia tutkii uskonnollisia ilmiöitä sosiologisista lähtökohdista ja sosiologian metodein. Sen tutkimuskohteena ovat erityisesti uskonnolliset liikkeet ja uskontojen yhteiskunnalliset ilmenemismuodot. Uskontopedagogiikka tutkii uskonnonopetusta. Sen erityisenä tutkimuskohteena on uskonnollisen oppimisen ja siten myös uskonnon opettamisen erityislaatuisuus verrattuna muuhun oppimiseen. Se tutkii tämän lisäksi uskonnollisten yhteisöjen ja yhteiskunnan uskontokasvatusta. Uskontopedagogiikka käyttää metodinaan erilaisia käyttäytymistieteiden tieteellisiä metodeja. === Itä-Suomen yliopisto === Itä- Suomen yliopiston ortodoksisen teologian koulutusohjemassa käytännöllinen teologia jaetaan seitsemään oppiaineeseen:http://www2.uef.fi/fi/filtdk/ortodoksinen-kaytannollinen- teologia * Liturginen teologia * Homiletiikka * Pastoraaliteologia * Kanoninen oikeus * Uskonnonpedagogiikka eli kateketiikka * Kirkkotaide == Kirjallisuutta / Lähteitä == * Luomanen, Petri (toim.): Osa "Käytännöllinen teologia" teoksessa Teologia - johdatus tutkimukseen. Edita, Helsinki, 2010. ==Lähteet== == Aiheesta muualla == * Helsingin yliopiston käytännöllisen teologian laitos Luokka:Käytännöllinen teologia
FAS

FAS voi viitata johonkin seuraavista: * FAS, sikiön alkoholioireyhtymä () * FAS, rasvahapposyntetaasi (), rasvahappojen synteesiä katalysoiva entsyymi * FAS, vapaasti aluksen sivulla (), eräs kansainvälisen kaupan toimituslauseke * FAS, Federation of American Scientists, tieteentekijöiden järjestö * FAS, Suomessa kehitetty ohjelmointikieli
Artjärven vaakuna

Artjärven vaakuna on heraldikko Olof Erikssonin suunnittelema ja sen vaakunaselitys kuuluu "sinisessä kentässä kultainen kuha, jonka alapuolella tyvessä sakarakoroinen, hopeinen muuri." Vaakunan kuha kuvaa Artjärvellä aikanaan pyydettyä silloista Suomen suurinta kuhaa. Kunnassa sijaitseva Pyhäjärvi on edelleen tunnettu kuhanpyynnille hyvänä järvenä. Vaakunan muuri kuvaa Artjärven kirkonkylän liepeillä sijaitsevaa Pyhäjärven linnanmäkeä, josta on löydetty rautakautisen tai keskiaikaisen muinaislinnan kivisiä valleja, sekä mahdollista muinaislinnaa Nuppilinnaa. Muuri kuvaa myös Artjärvellä autonomian aikana sijainnutta varuskuntaa, jonka muodosti 1882 alkaen Suomen 1. Uudenmaan Tarkk'ampujapataljoonan 1. Artjärven reservikomppania. Artjärven kunnanvaltuusto hyväksyi Olof Eriksonin laatiman vaakunan 28. joulukuuta 1955, sisäministeriön vahvistaessa sen käyttöön 1. lokakuuta 1956. Vaakuna jäi epäviralliseksi kotiseutuvaakunaksi vuonna 2011, kun Artjärven kunta liittyi Orimattilan kaupunkiin. Luokka:Suomen entisten kuntien vaakunat Vaakuna
Haukivesi

Haukivesi on Vuoksen vesistöön kuuluva Saimaan selkä Savonlinnan ja Varkauden kaupunkien välissä Etelä-Savossa ja Pohjois-Savon eteläisimmässä osassa (Enonkosken, Heinäveden, Joroisten, Rantasalmen, Savonlinnan ja Varkauden alueilla). Haukiveden pinta-ala on 562 neliökilometriä. Pisimmästä kohdastaan Varkauden Siitinselän ja Savonlinnan Haapaveden välillä se on 80 kilometriä pitkä. Haukivesi on Saimaan merkittävä keskusjärvi, joka kerää 4/5 siitä vedestä, joka myöhemmin virtaa Vuoksessa Laatokkaan. Pääasiassa vesi tulee Kallaveden reittiä ja Pielisen reittiä pitkin Oravin suunnalta Tappuvirran sekä Oravinkosken ja Haponlahden kanavan kautta ja Varkauden suunnalta pohjoisesta Unnukalta Pirtinvirran ja Ämmäkosken kautta. Lisäksi merkittäviä määriä vettä laskee Kuvansinjokea pitkin Joroisten, Leppävirran ja Suonenjoen alueilta Siitinselälle. Haukivedestä vesi virtaa Matarinsalmen kautta Haapaveteen, josta edelleen Laitaatsalmen, Haapasalmen ja Kyrönsalmen kautta Pihlajaveteen. Haukivedellä sijaitsee Linnansaaren kansallispuisto. ==Lähteet== * Etelä-Savon ympäristökeskus: Haukivesi ===Viitteet=== == Aiheesta muualla == * Pajunen, Hannu: Järvisedimentit kuiva-aineen ja hiilen varastona, GTK, 2004 * www.jarviwiki.fi/Haukivesi * www.haukivesi.fi Haukiveden kalastusalue Luokka:Haukiveden–Kallaveden alue * Luokka:Enonkosken järvet Luokka:Heinäveden järvet Luokka:Savonlinnan järvet Luokka:Varkauden järvet luokka:Joroisten järvet Luokka:Rantasalmen järvet Luokka:Kangaslampi
Artjärven reservikomppania

Artjärven reservikomppania (Suomen 1. Uudenmaan Tarkk'ampujapataljoonan 1. Artjärven resevikomppania) oli 1882 pataljooniksi järjestetyn Suomen suuriruhtinaskunnan kansallisen armeijan yksi neljästä Uudenmaan tarkka- ampujapataljoonaan kuuluvasta reservikomppaniasta. Se perustettiin Artjärvelle 1882 ja sijoitettiin Villikkalanjärven ja Säyhteen väliselle kannakselle, Vuorenmäelle. Artjärven reservikomppanian majoitusalueella sijaitsee rakennuslailla suojeltu Päälliköntalo. Alue ostettiin sotaväen käyttöön Ratulan kartanolta. Rakennuksen etupihalle on sijoitettu veteraanien muistomerkki ja sen seuraksi on liitetty ranskalaisvalmisteinen vuosimallin 1915 muistotykki, Canon de 155 C Mle 1915 St. Chamond. Artjärven kotiseutuyhdistyksen Päälliköntalo on artjärveläinen matkailunähtävyys. ==Lähteet== * * Luokka:Suomalaiset sotilasyksiköt autonomian aikana Luokka:Artjärvi
Egyptin protodynastinen kausi

Egyptin protodynastinen kausi (semainien kausi, yhdistymiskausi, Naqada III) tarkoittaa aikaa, jolloin muinainen Egypti yhdistyi pienemmistä kaupunkivaltioista yhtenäiseksi valtioksi. Kausi on ajoitettu vuosille 3200–3050 eaa. tai 3100–3000 eaa. Valtioiden synty alkoi Niilin varrelta. Ylä- Egyptissä oli kolme valtiota: Thinis, Nekhen eli Hierakonpolis, ja Naqada. Thinis valloitti ensin Naqadan ja jatkoi sen jälkeen Ala-Egyptin valloittamisella. Nekhenin ja Thiniksen suhde on epäselvä, voi olla että ne liittoutuivat rauhanomaisesti. Protodynastiselta kaudelta tunnetaan useita hallitsijoita, ja joskus puhutaan 0-dynastiasta (nolladynastiasta). He eivät muodosta "dynastiaa" myöhempien Egyptin hallitsijasukujen tapaan, he eivät luultavasti olleet toisilleen sukua, eivätkä hallinneet samasta paikasta samaa aluetta. Aikakaudella tiedetään olleen useita kuninkaita, ja samoin tiedetään monien mahtihenkilöiden nimiä, mutta ei tiedetä keitä heistä voidaan sanoa kuninkaiksi ja missä järjestyksessä he ovat hallinneet, muuten kuin kahden viimeisen osalta: Ka ja Narmer. Protodynastisen kauden viimeinen hallitsija oli Narmer lasketaan toisinaan myös ensimmäisen dynastian aloittajaksi. Jotkut kirjoittajat viittaavat varhaisiin kuninkaisiin (ennen nolladynastiaa) 00-dynastiana, mutta käsite ei ole yleisesti hyväksytty. Perinteisesti kirjoitustaidon katsotaan syntyneen Egyptissä ensimmäisen dynastian aikana. On kuitenkin tulkinnanvaraista, mikä on kirjoitusta: jo esidynastisen kauden hautalöydöissä on musteella piirrettyjä puumerkkejä, jotka kertovat omistajasta ja jotka voidaan tulkita hieroglyfeiksi. Tuon ajan varhaisissa hieroglyfeissä näkyy Mesopotamian vaikutusta. Yhdistymiskaudella oli Egyptin kulttuurissa monia muinaisen Mesopotamian kulttuurista lainattuja piirteitä. Mesopotamiassa kukoisti tuolloin Uruk-kulttuuri. Koska Mesopotamiassa ei näy piirteitä Egyptistä, kulttuurivienti on ollut yksisuuntaista. Siksi ei ole todennäköistä, että se olisi perustunut kaupankäyntiin. Sen sijaan on mahdollista että vaikutteet tulivat sumerilaisten maahanmuuttajien mukana. Egyptillä oli kauppasiirtoloita Palestiinassa. Haudat kasvoivat tällä kaudella, mikä kertoo hallitsijoiden mahdin kasvusta. Nekhenissä oli 1. dynastian alkaessa 5 000 asukasta. ==Lähteet== ==Aiheesta muualla== *Unification Theories *Dynasty 0 *Naqada III: Dynasty 0 *Neolithic and Dynasty 0 Protodynastinen kausi Luokka:Seulonnan keskeiset artikkelit
Eero Salmela

Eero Juhani Vilhelm Salmela (22. huhtikuuta 1920 PoriKuka kukin on 1978, s. 847. – 1. toukokuuta 1999 Jyväskylän maalaiskunta)Martti Heikkinen: Kenraaliluutnantti Eero Salmela (maksullinen artikkeli) Helsingin Sanomat 22.5.1999. Viitattu 27.6.2018. oli suomalainen upseeri ja kenraaliluutnantti, joka toimi Suomen ilmavoimien komentajana 7. helmikuuta 1969 – 21. huhtikuuta 1975. Salmelan vanhemmat olivat Väinö Johannes Salmela ja Ida Maria Salmela, o.s. Niemi. Eero Salmela oli naimisissa kahdesti ja hänellä oli kolme lasta. Salmela kirjoitti ylioppilaaksi Tampereen lyseosta vuonna 1941. Hän osallistui talvi- ja jatkosotaan. Hän oli viimeinen Suomen ilmavoimien komentaja, jolla oli sotakokemusta. Hänestä tuli vänrikki vuonna 1942. Hän suoritti Lentosotakoulun vuosina 1941–1943 toimien kesällä 1944 Hävittäjälentolaivue 33:n lentoupseerina Kannaksen ilmasodassa. Sodan loputtua Salmela yleni luutnantiksi ja sai lisää oppia Utin Lentorykmentti 3:ssa. Vuonna 1949 hän yleni kapteeniksi. Vuonna 1957 Salmela oli ainoa ilmavoimien edustaja Pääesikunnan operatiivisella osastolla. Hänen uransa PE:ssa kesti vuoteen 1960 jonka jälkeen hän siirtyi Ilmavoimien Esikuntaan ja vuonna 1958 hänet ylennettiin majuriksi. 1950-luvulla Salmela alkoi laatia maailmantilaa vastaavaa ilmapuolustusdoktriinia. Hänet ylennettiin everstiluutnantiksi vuonna 1962. Vuonna 1965 julkaistiin eversti Salmelan laatima uusittu Ilmasotaohjesääntö, ISO I. Salmela toimi Ilmavoimien esikuntapäällikkönä vuosina 1965–1968 ja Satakunnan lennoston komentajana 1968–1969. ==Ilmavoimien komentajana== Vuonna 1969 Salmela ylennettiin kenraalimajuriksi. Hänen puolustushaarakomentajakautensa merkittävin uudistus oli Saab 35 Draken -torjuntahävittäjien saapuminen Suomeen sekä BAe Hawk -harjoitushävittäjien hankintaneuvottelut. Nämä päätökset olivat merkittävä ilmavoimien modernisointitoimi. Salmelan komentajakautena ilmavoimista siirtyi paljon lentäjiä siviili-ilmailun puolelle parempien palkkojen vuoksi, ja hän yritti turhaan neuvotella lentoyhtiöiden kanssa tilanteen ratkaisemiseksi. Vuonna 1974 hänet ylennettiin kenraaliluutnantiksi ja hän erosi vakinaisesta palveluksesta. Hän oli Ilmailumuseosäätiön hallituksen puheenjohtaja vuodesta 1971 ja Jyväskylän maalaiskunnan kunnanvaltuutettu vuodesta 1975. ==Lähteet== * * ===Viitteet=== Luokka:Suomen ilmavoimien komentajat Luokka:Suomalaiset kenraalit Luokka:Jyväskylän maalaiskunnan kunnanvaltuutetut Luokka:Vuonna 1920 syntyneet Luokka:Vuonna 1999 kuolleet
Miitri Aaltonen

Miitri Aaltonen on suomalainen, lappeenrantalaissyntyinen muusikko, tuottaja ja äänittäjä. Hän on Monsteriser-yhtyeen perustajajäsen sekä laulaja- kitaristi. Hän on soittanut myös Magneetti-yhtyeessä ja laulanut taustalauluja Kotiteollisuuden albumeilla, ja kertosäkeen Syli-kappaleessa. Maaliskuussa 2014 Aaltonen nimitettiin Kotiteollisuuden viralliseksi jäseneksi, hän toimii kitaristina ja taustalaulajana. Aaltonen on työskennellyt erinäisissä tehtävissä imatralaisella Music-Bros-studiolla vuodesta 1994. Vuodesta 1997 hän on toiminut äänittäjänä ja sittemmin myös tuottajana. Hän on tuottanut muun muassa Mokoman ja Stam1nan albumeita, ja oli ehdolla vuoden 2006 tuottajaksi Emma-gaalassa 2007. Vuodesta 2003 Aaltonen on toiminut myös Mokoman vakituisena live-miksaajana. Aaltonen käyttää Gibson Les Paul ja Gibson SG -merkkisiä kitaroita. == Lähteet == * ”Joku semmonen perkele meissä karjalaisissa on” Etelä-Saimaa. Viitattu 25.5.2007. * Vuoden 2006 tuottaja Emma-gaala. Viitattu 25.5.2007. * Historia Music-Bros. Viitattu 25.5.2007. == Aiheesta muualla == * Monsteriserin sivusto * Music-Brosin sivusto Luokka:Kotiteollisuus (yhtye) Luokka:Suomalaiset rocklaulajat Luokka:Suomalaiset kitaristit Luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt
Hakkerietiikka

Hakkerietiikan mukaan tulisi kaiken tiedon olla avointa ihmisille omaan käyttöön ja jälleen jakoon. Hakkerietiikassa korostuu innovaatioiden jakaminen ja yhteisöllisyys. == Hakkerietiikan kaksi pääkohtaa == * Käsitys, että tiedon jako on myönteinen asia ja hakkerien eettinen velvollisuus on jakaa asiantuntemuksensa tuottamalla ilmaisia ohjelmia ja mahdollistaa pääsy tiedon lähteille, oli se missä tahansa. * Käsitys, että tietomurrot huvin vuoksi tai tutkimusmielessä ovat sallittuja kunhan ei aiheuta vahinkoa tai hae rikoshyötyä. Nämä pääkohdat ovat laajalti, mutta eivät täydellisesti hakkereiden tunnustamia. == Katso myös == * Hacklab * Vapaa ohjelmisto == Kirjallisuutta == * * Steven Levy, Hackers: Heroes of the Computer Revolution, ISBN 0-385-19195-2 * == Aiheesta muualla == * The Hacker Ethic and Meaningful Work . * Hacker ethic. Jargon file. Luokka:Hakkerointi Luokka:Etiikka
Nubialaisdynastia

Nubialaisdynastia eli muinaisen Egyptin 25. dynastia oli nubialaisten faaraoiden johtama hallitsijasuku, joka saapui Egyptiin Nubiasta eli Kušhista, nykyisestä Sudanista. Nubialaiset valtasivat Egyptin ja kaappasivat vallan Piankin (Piyen) johdolla. Tunnetuin ajanjakson kuningas oli Taharqa. Assyrialaiset ajoivat nubialaiset takaisin Nubiaan, minne uusi 26. dynastia perusti kuningaskunnan, jonka pääkaupunki oli Napata (656–590 eaa.) ja myöhemmin Meroë (590 eaa. – n. 400 eaa.). 25\. dynastia Nimi Vuodet Kashta - Piye n. 752 eaa. - 721 eaa. Sabako 721 eaa. - 707 eaa. Shebitku 707 eaa. - 690 eaa. Taharqa 690 eaa. - 664 eaa. Tantamani 664 eaa. - 656 eaa. (kuoli 653 eaa.) Luokka:Muinaisen Egyptin dynastiat de:Dritte Zwischenzeit (Ägypten)#25. Dynastie
Egyptin 26. dynastia

Egyptin 26. dynastia eli saisilainen kausi oli kausi Egyptin historiassa. Kun Assyria romahti 612 eaa., Egypti yritti Psammetik I:n ja Nekau I:n aikana vallata takaisin alueita Lähi-idästä palauttaakseen suurvalta-asemansa, mutta Nebukadressar II:n johtaman Babylonian nouseva mahti ajoi egyptiläiset pois. Kaikilla tieteen ja taiteen aloilla otettiin malliksi vanha valtakunta. Vuonna 525 eaa. persialaiset kukistivat Egyptin. == Egyptin 26. dynastian hallitsijat== 26\. dynastia Nimi Aika Nekau I 672 eaa. – 664 eaa. Psammetik I (Wahibre) 664 eaa. – 610 eaa. Nekau II (Wehemibre) 610 eaa. – 595 eaa. Psammetik II (Neferibre) 595 eaa. – 589 eaa. Apries (Haaibre) 589 eaa. – 570 eaa. Amasis II (Khnemibre) 570 eaa. – 526 eaa. Psammetik III (Ankhkaenre) 526 eaa. – 525 eaa. == Lähteet == Luokka:Muinaisen Egyptin dynastiat
Pokémon Mini

190px|thumb|right|Pokémon Mini Pokémon Mini on pienin olemassa oleva pelimoduulipohjainen käsikonsoli. Sen on kehittänyt Nintendo ja se julkaistiin vuonna 2000. Laitteessa on mustavalkoinen ruutu, kello ja sisäinen tärinäominaisuus. ==Pelit== *Pichu Bros. Mini (kokoelma minipelejä) *Pokémon Breeder (pelaaja hoitaa nuorta Pokémonia) *Pokémon Party Mini (kokoelma minipelejä) *Pokémon Pinball Mini (flipperipeli) *Pokémon Puzzle Collection (kokoelma puzzlepelejä) *Pokémon Puzzle Collection 2 (kokoelma puzzlepelejä) *Pokémon Race (kilpailupeli) *Pokémon Tetris (Tetris ja Pokémon) *Pokémon Zany Cards (kokoelma korttipelejä) *Snorlax's Snacktime *Togepi's Great Adventure (seikkailupeli) Luokka:Nintendon käsikonsolit Mini
Egyptin myöhäiskausi

Egyptin myöhäiskausi on ajanjakso, joka käsittää dynastiat 26.-31. Myöhäiskausi alkoi, kun Psametik I 600-luvun lopulla eaa. nousi valtaan ja muinaisen Egyptin vallanneet nubialaiset ajettiin takaisin etelään. Hän perusti Egyptin viimeisen kotimaisen, 26. dynastian, jonka faaraoista huomattavin oli Nekho II. Vuonna 525 eaa. Persian kuningas Kambyses II valloitti Egyptin. 300-luvulla eaa. Egypti sai vielä joksikin ajaksi itsenäisyytensä takaisin, mutta Persia valloitti maan uudestaan vuonna 343 eaa. Tällöin uudestaan alkanut persialaisvalta kesti kuitenkin vain 11 vuotta, sillä Makedonian kuningas Aleksanteri Suuri valloitti Egyptin itselleen 332 eaa. Tämän jälkeen Egyptin faaraoksi ei noussut enää ainuttakaan aitoa egyptiläistä, vaan Aleksanteri Suuren jälkeen maata hallitsivat makedonialainen Ptolemaios I ja hänen jälkeläisensä, Ptolemaiosten hallitsijasuku, kunnes maa vuonna 30 eaa. joutui Rooman valtaan. Luokka:Muinaisen Egyptin historia
Triforce (pelihalli)

Triforce on pelihallisysteemi, jonka on kehittänyt yhteistyössä Nintendo, Namco ja Sega, ja jolle ilmestyivät ensimmäiset pelit vuonna 2000. Nimi "Triforce" viittaa Nintendon The Legend of Zelda -pelisarjaan, ja symboloi kolmen yrityksen yhteistyötä. Laite perustuu Nintendo GameCubeen joitakin eroavaisuuksia lukuun ottamatta. ==Julkaistut pelit== *F-Zero AX (2002) *Virtua Striker 2002 (2002) *F-Zero AX "Cycraft ver." (2003) *Gekitou Pro Yakyuu (2003) *The Key of Avalon: The Wizard Master (2003) *The Key of Avalon Ver. 1.20: Summon The New Monsters (2003,2004) *The Key of Avalon Ver. 1.30: Chaotic Sabbat (2003,2004) *The Key of Avalon 2: Eutaxy Commandment (2004) *Virtua Striker 4 (2005) *Mario Kart Arcade GP (2005) Luokka:Nintendo en:List of Sega arcade system boards#Triforce
Goldberg

Goldberg voi tarkoittaa ainakin seuraavia: ==Henkilöt== * Adam Goldberg (s. 1970), yhdysvaltalainen näyttelijä, ohjaaja, tuottaja ja muusikko * Adele Goldberg (s. 1945), yhdysvaltalainen tietojenkäsittelytieteilijä * Arthur Goldberg, Art Rupe (1917–2022), yhdysvaltalainen musiikin taustavaikuttaja * Arthur Goldberg (1908–1990), yhdysvaltalainen demokraattipoliitikko, Yhdysvaltain työministeri 1961–1962, Yhdysvaltain korkeimman oikeuden tuomari 1962–1965 ja Yhdysvaltain Yhdistyneiden kansakuntien suurlähettiläs 1965–1968 * Bill Goldberg (s. 1966), yhdysvaltalainen showpainija * Drew Goldberg, Drew Binsky (s. 1991), yhdysvaltalainen internet-persoona ja YouTube-videoiden tekijä * Evan Goldberg (s. 1982), kanadalainen elokuvantekijä * Herschel Goldberg, Harry Grey (1901–1980), yhdysvaltalainen kirjailija * Jared Goldberg (s. 1991), yhdysvaltalainen alppihiihtäjä * Johann Gottlieb Goldberg (1727–1756), saksalainen cembalisti ja säveltäjä * Kaarina Goldberg (s. 1956), suomalainen kirjailija * Leah Goldberg (1911–1970), israelilainen runoilija * Natalie Goldberg (s. 1948), yhdysvaltalainen kirjailija ja puhuja * Rube Goldberg (1883–1970), yhdysvaltalainen sarjakuva- ja pilapiirtäjä * Sarah Danielle Goldberg, Madison (1974–2014), yhdysvaltalainen näyttelijä * Stanislav Goldberg (s. 1992), virolainen jalkapalloilija * Szymon Goldberg (1909–1993), puolalais-yhdysvaltalainen viulisti ja kapellimestari * Werner Goldberg (1919–2004), Wehrmachtin värväysjulisteissa esiintynyt saksalainen sotilas * Whoopi Goldberg (s. 1955), yhdysvaltalainen koomikko ja näyttelijä ==Muut merkitykset== * Goldbergit, yhdysvaltalainen televisiosarja * Goldbergin kone, viihdykkeeksi luotu laitteisto * Goldberg-muunnelmat, Johann Sebastian Bachin teos Luokka:Luettelot henkilöistä sukunimen mukaan
ESWC

Electronic Sports World Cup (ESWC) on yksi maailman suurimmista eSport- turnauksista. Helsinkiläinen pelikahvila Cafe Level 7 järjesti vuonna 2006 ensimmäistä kertaa ESWC-karsinnat Suomeen. Lopullisiin finaaleihin osallistuu pelaajia jopa 53:sta eri maasta. ==Suomen edustajat== * Team Astralis (Counter-Strike) * Noble (Quake 4) * Tulossa?? (TrackMania) == Aiheesta muualla == *ESWC:n kotisivu Luokka:Elektronisen urheilun kilpailut
Coco-taksi

Coco-taksi on kuubalainen taksi turisteille. Siinä on kolme istumapaikkaa, ja se on yleensä keltainen. Coco-taksit on rakennettu Vespan tekniikalle. Coco- taksi muistuttaa thaimaalaista tuk-tukia. Nimi coco juontuu kookospähkinästä, jonka muotoa coco-taksi jäljittelee. Parin kilometrin matka maksaa Coco- taksilla pari euroa, ja se on siten tavallista taksia kalliimpi lukuun ottamatta aivan lyhyitä matkoja. Coco-taksi on liikenteessä turvattomampi.How moving in Havana Cubalowcost.altervista.org ==Lähteet== Luokka:Kuuba Luokka:Joukkoliikenne
Game Boy Player

Game Boy Player on Nintendon valmistama lisälaite Nintendo GameCubelle. Se mahdollistaa eri Game Boy -versioiden kuten Colorin ja Advancen pelien pelaamisen television ruudulla. Lisälaite kiinnitetään GameCuben pohjassa olevaan laajennusporttiin. Lisäosa on sama laite kuin Game Boy Advance, mutta ilman ruutua ja pattereita. Luokka:Nintendon lisälaitteet
Jehovan todistajat Suomessa

Jehovan todistajat on Suomen kolmanneksi suurin rekisteröitynyt uskonnollinen yhdyskunta kansankirkkojen eli Suomen evankelis-luterilaisen kirkon ja ortodoksisen kirkon jälkeen. Siinä on noin 18 286 jäsentä (2015). == Historia == Vuonna 1906 entisen Pelastusarmeijan kapteenin August Lundborgin vaimo, Ebba Lundborg matkusti Ruotsista Suomeen levittämään Charles Taze Russellin oppeja. Suunnilleen samoihin aikoihin Suomeen saapui yhdysvaltalaisia miehiä jotka toivat mukanaan Vartiotorni-seuran julkaisuja. Ensimmäisiä suomalaisia Raamatuntutkijoihin liittyneistä oli Kaarlo Harteva. Hän sai ystävältään Emil Östermanilta Russelin "Jumalallinen aikakausien suunnitelma" -kirjan, jonka Harteva käänsi suomeksi Östermanin taloudellisen tuen turvin. He alkoivat yhdessä levittää kirjaa, pitää luentoja ja kulkea talosta taloon kertomassa sanomaansa. Luennot vetivät väkeä usein salin täydeltä.Pasi Turunen - Vartiotorni valtakunta uudessa valossa (2. painos) s. 29 Julkaissut: Kuva ja Sana (ISBN 951-585-135-1) Kansainvälisten raamatuntutkijain työ Suomessa alkoi virallisesti vuonna 1910 ja vakiintui hiljalleen. == Liikkeen leviäminen == Sota-aikana Jehovan todistajat kiellettiin, koska nämä kieltäytyivät asepalvelusta. Jehovan todistajien toiminta sallittiin Suomessa sodan jälkeen vuonna 1946 uudestaan. Tällöin liikkeen jäsenmäärä alkoi nopeasti kasvaa. Vuonna 1960 oli 6732 todistajaa, vuonna 1970 9 506 todistajaa. Vuoden 1975 pettymys aiheutti sen, että liikkeen kasvu oli hidasta 80-luvulla. 70- ja 80-luvuilla pidettiin Suomessa suuria konventteja. Jäsenmäärän kasvu oli taas 90-luvulla vauhdikasta. Vuonna 1990 oli 12 157 todistajaa, vuonna 2000 18 492 todistajaa. Tämän jälkeen kasvu hidastui ja todistajien luku on hieman laskenut. == Toiminta Suomessa == Tilastokeskuksen vuonna 2015 tehdyn tutkimuksen mukaan Suomessa oli 18 286 Jehovan todistajaa. Määrä on laskenut vuodesta 2013 jolloin liikkeeseen kuului 18 697 jäsentä ja vuodesta 2009, jolloin liikkeeseen kuului 19 142 jäsentä. Jehovan todistajat eivät itse tilastoi "hyvän uutisen julistajiksi" hyväksymiään henkilöitä sen mukaan ovatko he kastettuja vai kastamattomia. Tilastoa pidetään vain saarnaamistyöhön osallistuvista.Jehovan todistajat - Miten paljon Jehovan todistajia on koko maailmassa? Vuonna 2013 Jehovan todistajat (kastamattomat ja kastetut) käyttivät yhteensä 3 072 671 tuntia saarnaamistoimintaan. Vuoden aikana kastettiin yhteensä 299 uutta Jehovan todistajaa. Tämä tarkoittaa sitä, että yhtä kastettua kohtaan tehtiin noin 10 276 tuntia saarnaamistyötä. Vuonna 2016 Jehovan todistajilla oli yhteensä 300 seurakuntaa Suomessa.Jehovan todistajien vuosikirja 2017. Vartiotornin Raamattu- ja Traktaattiseura.Jehovan todistajat – kansainvälinen järjestö: Suomi. == Lähteet == == Aiheesta muualla == * Uskonnot Suomessa: Jehovan todistajat Kirkon tutkimuskeskus ja Usva ry. === Liikkeen virallista tiedotusta === * Jehovan todistajien verkkosivut * Historiamme === Kriittistä tarkastelua === * JOHANNEKSENPOIKA.FI - Tietoa Vartiotorniseurasta ja Jehovan todistajista Suomessa Luokka:Suomen uskonnolliset yhdyskunnat